Die mense by Christie's is baie vriendelik - die dame het selfs vir my gesê waar al die "locals" gaan stap in die middae, waar om wegneemetes te kry ens. In 'n vreemde dorp word dit baie waardeer. Die kamer was netjies en skoon. Ek het veilig gevoel en het 'n goeie nagrus gehad. Die enigste ding waaroor ek spyt is, is dat ek my swemklere by die huis gelos het, want daardie swembad het wonderlik gelyk in die bedompige Tzaneen.
Die kamer was baie aangenaam en so ook die ontbyt. Ongelukkig kon ek geen ontvangs kry van enige DStv-kanaal soos geadverteer is nie. Die rokers in die ander kamers se rook was ook BAIE onaangenaam.
Aangename en hartlike ontvangs. Die diens was puik en die etes op die perseel was uitstekend. Ek sal julle enige tyd aanbeveel vir enige persoon wat in Tzaneen moet oornag. Baie dankie vir die puik diens.